A4-0425/98

Απόφαση σχετικά με τα αποτελέσματα της συνεννόησης που προβλέπεται από την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 4ης Μαρτίου 1975, όσον αφορά τον κοινό προσανατολισμό του Συμβουλίου για την έκδοση κανονισμού (Ευρατόμ, ΕΚΑΧ, ΕΟΚ) του Συμβουλίου για την τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων (COM(96)0351 - C4-0497/96 - 8914/98 - C4-0416/98 - 96/0189(CNS))(Διαδικασία συνεννόησης)

Το Ευρωπαϊκό Κοινοβούλιο,

- έχοντας υπόψη τη γνωμοδότησή του ((EE C 286 της 22.9.1997, σελ. 330.)) σχετικά με την πρόταση της Επιτροπής προς το Συμβούλιο ((ΕΕ C 296 της 8.10.1996, σελ. 13.)),

- έχοντας υπόψη την τροποποιημένη πρόταση που υπέβαλε η Επιτροπή ((ΕΕ C 359 της 25.11.1997, σελ. 9.)),

- έχοντας υπόψη τον κοινό προσανατολισμό που καθόρισε το Συμβούλιο στις 5 Ιουνίου 1998 (8914/98 - C4-0416/98 - 96/0189(CNS)),

- έχοντας υπόψη την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 4ης Μαρτίου 1975, και ειδικότερα τα άρθρα 2 και 7,

- έχοντας υπόψη το κείμενο που διαβιβάσθηκε από το Συμβούλιο εν συνεχεία της τριμερούς συνεννόησης της 23ης Σεπτεμβρίου 1998 και τα αποτελέσματα της συνεννόησης της 12ης Οκτωβρίου 1998,

- έχοντας υπόψη το άρθρο 63, παράγραφος 4, του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού (A4-0425/98),

1. λαμβάνει υπό σημείωση το συνημμένο αποτέλεσμα της συνεννόησης και συμμερίζεται την ευνοϊκή γνώμη της αντιπροσωπείας του[semigr ]

2. εκφράζει την ικανοποίησή του για το πνεύμα συνεργασίας του Συμβουλίου, που ανοίγει θετικές προοπτικές για τις δεσμεύσεις που θα πρέπει να αναληφθούν στο πλαίσιο της τροποποίησης του δημοσιονομικού κανονισμού[semigr ]

3. αναθέτει στο Γενικό Γραμματέα του, σε συμφωνία με τον Γενικό Γραμματέα του Συμβουλίου, να μεριμνήσει για τη δημοσίευση των αποτελεσμάτων στην Επίσημη Εφημερίδα[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

ANNEXE

ΑΠΟΤΕΛΕΣΜΑ ΤΗΣ ΣΥΝΕΝΝΟΗΣΗΣ

(Τροποποιήσεις σε σχέση με τον προσανατολισμό που καθόρισε το Συμβούλιο (C4-0416/98))

Ι. Τροποποίηση του κειμένου του κοινού προσανατολισμού

(Το τροποποιημένο κείμενο υπογραμμίζεται)

1. Στο σημείο 3) β) του άρθρου 1 του κοινού προσανατολισμού αναφέρονται τα εξής:

β) παράγραφος 4, προστίθεται το ακόλουθο τρίτο εδάφιο:

«Απαγορεύεται κάθε πράξη εκτέλεσης του προϋπολογισμού η οποία δύναται να προκαλέσει σύγχυση συμφερόντων μεταξύ του εξουσιοδοτούντος, του εξουσιοδοτουμένου και του τρίτου που είναι παραλήπτης της δαπάνης. Οι εκτελεστικές διατάξεις που προβλέπονται στον άρθρο 139 καθορίζουν τους όρους εφαρμογής του παρόντος άρθρου, ιδίως δε τις ακόλουθες πτυχές:- αίτια της σύγχυσης συμφερόντων[semigr ]- πρόσωπα μεταξύ των οποίων είναι δυνατόν να υπάρξει σύγχυση συμφερόντων[semigr ]- συνέπειες της σύγχυσης συμφερόντων.»2. Το σημείο 3) γ) του άρθρου 1 του κοινού προσανατολισμού διατυπώνεται ως εξής:

γ) παράγραφος 4, προστίθεται το ακόλουθο εδάφιο: «Κάθε υπάλληλος ο οποίος εντέλλεται αναλήψεις υποχρεώσεων ή πληρωμές χωρίς να έχει λάβει εξουσιοδότηση ή περαιτέρω εξουσιοδότηση, ή εκτός των ορίων των εξουσιών που του έχουν παραχωρηθεί ρητά, υπέχει πειθαρχική και, ενδεχομένως, χρηματική ευθύνη σύμφωνα με τον τίτλο V. Κάθε όργανο καθορίζει εσωτερικούς κανόνες που διέπουν τη διαδικασία έγκρισης των πράξεων περαιτέρω εξουσιοδότησης. Οι εν λόγω πράξεις περιέχουν υποχρεωτικώς διεξοδική μνεία των εξουσιών που μεταβιβάζονται κατ' αυτόν τον τρόπο.»

3. Στο σημείο 10 του άρθρου 1 του κοινού προσανατολισμού, το κείμενο που αντικαθιστά το δεύτερο και το τρίτο εδάφιο του άρθρου 39 του δημοσιονομικού κανονισμού συμπληρώνεται στο τέλος με την εξής φράση:

«Το Ελεγκτικό Συνέδριο υποβάλλει ετήσια έκθεση προς το Ευρωπαϊκό Κοινοβούλιο και το Συμβούλιο, στο πλαίσιο της διαδικασίας χορήγησης απαλλαγής, σχετικά με τις συνέπειες της απόφασης να μη ληφθεί υπόψη η άρνηση θεώρησης, από την άποψη της νομιμότητας ή της μη τήρησης μιας οδηγίας στον τομέα των δημόσιων έργων ή των υπηρεσιών.»4. Στο σημείο 14 του άρθρου 1 του κοινού προσανατολισμού αναφέρονται τα εξής:

14) στο άρθρο 58, παράγραφος 3, προστίθεται η ακόλουθη φράση:«Η υποβαλλόμενη προσφορά πρέπει να περιέχει εξαρχής όλα τα θεμελιώδη στοιχεία που απαιτεί η πρόσκληση υποβολής προσφορών, ειδάλλως θεωρείται μη παραδεκτή. Οι εκτελεστικές διατάξεις που προβλέπονται στο άρθρο 139 διαλαμβάνουν τα κριτήρια προσδιορισμού των θεμελιωδών στοιχείων της προσφοράς.»ANNEXE

ΙΙ. Δηλώσεις που καταχωρήθηκαν στα συνοπτικά πρακτικά της συνεννόησης

Κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής«Το Ευρωπαϊκό Κοινοβούλιο, το Συμβούλιο και η Επιτροπή δηλώνουν ότι οι διατάξεις περί αποδέσμευσης πιστώσεων, που προβλέπονται στο άρθρο 1, παράγραφος 7, και άρθρο 36, παράγραφος 2, του δημοσιονομικού κανονισμού, δεν εφαρμόζονται στα διαρθρωτικά ταμεία και στο Ταμείο Συνοχής, προκειμένου να μην προδικαστεί η έκβαση των συζητήσεων επί των προτάσεων της Επιτροπής που υποβλήθηκαν στο πλαίσιο της Ατζέντας 2000 όσον αφορά την αναμόρφωση των διαρθρωτικών ταμείων και του Ταμείου Συνοχής (COM(98)0130) τελικό.

Το Κοινοβούλιο, το Συμβούλιο και η Επιτροπή δηλώνουν εξάλλου ότι θα μεριμνήσουν ώστε να εξασφαλισθεί η συνοχή ανάμεσα στις λύσεις που θα υιοθετηθούν στους κανονισμούς που θα προκύψουν από τις εν λόγω προτάσεις και στα προαναφερθέντα άρθρο 1, παράγραφος 7, και άρθρο 36, παράγραφος 2.»

Δηλώσεις της Επιτροπής1. «Η Επιτροπή δηλώνει ότι, στην πρόταση συνολικής αναμόρφωσης του δημοσιονομικού κανονισμού την οποία θα υποβάλει στις αρχές του 1999, θα συμπεριλάβει κατάλληλες διατάξεις προκειμένου να ελέγχονται, κατά τρόπο συνεκτικό και σύμφωνο προς τους στόχους της χρηστής δημοσιονομικής διαχείρισης, τα συμφέροντα που δημιουργούνται μέσω των κοινοτικών πιστώσεων.»

2. «Η Επιτροπή έλαβε υπό σημείωση το αίτημα του Ευρωπαϊκού Κοινοβουλίου βάσει του οποίου η διαπίστωση της διαθεσιμότητας των πιστώσεων εκ μέρους του Δημοσιονομικού Ελεγκτή, κατά τη στιγμή που αυτός χορηγεί την προηγούμενη θεώρησή του για τις αναλήψεις δαπανών, νοείται ότι αφορά τη διαθεσιμότητα για το δεδομένο οικονομικό έτος και το δεδομένο κονδύλιο του προϋπολογισμού. Η Επιτροπή δηλώνει ότι θα εξετάσει προσεκτικά το εν λόγω αίτημα στο πλαίσιο της επεξεργασίας της πρότασης συνολικής αναμόρφωσης του δημοσιονομικού κανονισμού την οποία θα υποβάλει στις αρχές του 1999".